آوروپا بیرلیگی ایله غربی بالکان اؤلکه‌لرینی یاخین‌لاش‌دیرماق مقصدیله  4-جو غربی بالکان اؤلکه‌لری ذیروه سی" ایتالیادا کئچیریلدی.
ایتالیانین تریسته شهرینده تشکیل ائدیلن توپلانتیدا آلبانی، بوسنی و هرزگوین، کوزوو، مقدونیه، مونته نگرو و صربیستان ایله ایتالیا، آلمانیا، فرانسا، اتریش ، اسلوونی و کرواسی-نین یوکسک سویه‌لی دؤولت مامورلار قاتیلدی.
تدبیره آوروپا بیرلیگیندن خاریجی سیاست و تهلوکه‌سیزلیک عذره خصوصی نماینده فدریکا موگرینی ده قاتیلدی.
توپلانتی دان سونرا ایتالیانین باش ناظیری پائولو جنتیلونی چیخیش ائده‌رک دئدی کی: "آوروپا بیرلیگی گئنیش‌لنه‌رک غربی بالکان‌لاری دا اهاته ائتمه‌لی، بو اینتگراسیون پروسه‌سی‌نین اوزرینده چالیشیلما‌لی‌دیر. بالکان‌لارین بیرلیگه اینتگراسیونو گئری دؤنمز ایستراتژی بیر سئچیم‌دیر. بالکان اؤلکه‌لرینه بیرلیک قاپی‌سینی آچیق قویما‌لی‌دیر".
ذیروه ده آوروپا بیرلیگی و بالکان اؤلکه‌لری آراسیندا اینشا ائدیله‌جک یئنی نقلیات لاییحه‌لری قبول اولوندو.
عینی زاماندا، غربی بالکان‌لارا 200 میلیون یورولوق یاتیریم قویولماسییلا باغلی موقاویله‌لر ایمضالاندی.
